Stjórnmálaskoðanir , umhverfismál og úthald náttúruverndarsamtaka Í Morgunblaðinu í dag birtist grein eftir Illuga Gunnarsson undir yfirsögninni „ Stjórnmálaskoðanir og umhverfismál “ . Þar bendir Illugi m.a. á að ómögulegt sé að skilja hvernig að Hellisheiðavirkjun OR hafi komst í gegnum umhverfismat . Sofandiháttur virðist honum hafa haft mikil áhrif á að ekki voru gerðar meiri athugasemdir við virkjunina en raun bar vitni . Nú stendur eftir minnismerki um sofandaháttinn og Hellisheiðin gersamlega undirlögð af rörum , línum , borholum og öðrum mannvirkjum . Illugi bendir einnig réttilega á að andstaðan við Kárahnjúkavirkjun hafi þannig verið á kostnað gríðarlega neikvæðra umhverfisáhrifa í bakgarði stór-Reykjavíkursvæðisins . ( sjá grein Illuga ) Náttúruverndarsamtök Suðurlands ( NSS ) voru aftur á móti mjög upptekin af verndun Þjórsárvera undanfarin ár og svo virðist sem að þau hafi litið virkjunina á heiðinni sem nokkurskonar fórnarkostnað fyrir verndun Þjórsárvera . Enda mikið á lítið félag lagt að standa vörð um eins stórt svæði og Suðurlandið er , fyrir virkjanavaldinu eins og það hefur birst síðastliðin ár . Því er að nokkru leiti skiljanlegt að stjórn auralausra samtaka hafi verið örmagna eftir þann róður sem fólst í að vekja athygli á fyrirhugaðum umhverfisspjöllum virkjana í Þjórsárverum . Þar sem einungis var um áfangasigur að ræða er fyrirsjáanlegt að félagið þurfi að berjast áfram fyrir verndun Þjórsárvera og gegn virkjanáformum niður eftir Þjórsár allri . - Myndin er tekin á Hellisheiðinni þ. 26. 09. 2006 . Ljósmynd : Guðrún Tryggvadóttir .